Eriksholm (Trolleholm)

Eriksholm  var en borg i Malmøhus Len ca. 30. km øst for Landscrone i Skåne, i det som den gang var dansk land, og som i dag tilhører Sverige. 

 Historie 
Borgen har gjennom historien hatt tre forskjellige navn: middelalderens Kattisnabbe og Kattsnave, renessansens Ericsholm og 1700-tallets Trolleholm.

Den danske riksråden Tage Ottesen Thott til Næs fikk byttet til seg storgården med abbeden i Herrevad kloster, og oppførte borgen i 1538 til minne om sin storebror Erik som var død bare 19 år gammel.Asmussen, Jesper: På historisk rundrejse i Skåne. Den dansk-svenske historie, Forlaget Globe, 2012 Hans sønn Otto Tagesen Thott overtok Eriksholm etter farens død.

 Sophie Brahe 
På Eriksholm levde og virket Tycho Brahes søster Sophie Brahe etter sitt ekteskap med Otto Tagesen Thott. I nærheten av slottet anla hun en have, som ble berømt og ansett for unik i Norden. Her dyrket hun urter, som hun anvendte i sine medisinske studier. I sitt arbeidsværelse i et av slottets tårn bedrev hun studier i bl.a. matematikk, astronomi og astrologi. Hennes eneste sønn Tage Ottesen Thott overtok i 1643.

I 1678 mot slutten av den skånske krig ble borgen brent ned av danskene, hvor den ble stående ubebodd hen i 70 år.

I 1680 ble stedet kjøpt av den danske riksråd Niels Trolles enke, Helle Rosenkrantz. Hennes sønnesønner solgte det i 1727 til fetteren, Fredrik Trolle, som i 1755 endret navnet til Trolleholm. I 1880-årene ble slottet ombygget av den danske arkitekten Ferdinand Meldahl til en ridderborg i franskpåvirket renessansestil. Slottet eies i dag av slekten Trolle-Bonde, og er ikke åpent for publikum.

 Referanser 

 Eksterne lenker 


Kategori:Historiske steder
Kategori:Svalöv kommune
Kategori:Tidligere danske slott
Kategori:Danmarks historie
Kategori:Brahe-slekten
Kategori:Slott i Sverige